תנועות נוער במושבה
מנהלת יחידת הנוער – תמר ראש
טל. 08-9349493
התפיסה החינוכית של יחידת הנוער היא שהוא יהווה בית שני לילדים ולנוער בשעות אחר הצהריים. ביחידת הנוער מועדון המצויד בשולחן ביליארד, פינג פונג, son ,wii, פינת שאנטי ועוד.
קהל יעד: כיתות ז' ומעלה
ימי הפעילות: כל יום, ע"פ לו"ז המועדון
שעות הפעילות: 17:00-22:00
מקום: מועדון האיגואנה, רח' שד' אליהו 4
אנו צוות יחידת הנוער רוצים להזמין אתכם לסיורים וטיולים שיתקיימו במהלך השנה ועל כך תבוא הודעה מפורטת בנפרד.
ימי שיא: אחת לתקופה, כל קבוצה תעבור יום שיא שיהווה נקודת ציון בפעילות הקבוצה. ימי השיא יהיו מותאמים לגיל, לעניין ולמצב הקבוצה הכללי.
התעדכנו בפייסבוק: נוער מזכרת בתיה
מנהלת: תמר ראש
כתובת: רחוב שד' אליהו 4
טל. 08-9349493 ,08-9371017
noarmazkeret365@gmail.com
א'- ה' בין השעות 10:00 - 19:00 (יש לתאם מראש)
תחום נוער ומנהיגות פועל במישורים רבים במטרה שכל נער ונערה ימצאו מסגרת פעילות המעניינת אותם תוך שימת דגש לפיתוח מנהיגות הנוער במושבה, חיבורם של בני הנוער לתרומה ולהתנדבות בקהילה וכן העצמתם האישית בדגש על ערכי אחריות אישית והגשמה עצמית.
אנו קוראים לכל בני הנוער: הצטרפו לעשייה ולפעילות בקבוצות, באירועים, בתנועות הנוער ובמסגרות הפעילות האחרות הפתוחות בפניכם.
קורס טרום מדצי"ם
פעילות לפיתוח מנהיגות שמטרתה הכנה לקורס מדריכים צעירים, במהלך הקורס יירכשו בני הנוער כלים וידע בסיסי בהדרכה. בסיום הקורס יקבלו המשתתפים תעודת עוזר מדריך צעיר מטעם תחום הנוער והמנהיגות הישובי.
עלות חודשית: 50 ₪ (עשוי להשתנות)
יום הפעילות: חמישי
מקום: מועדון הנוער האיגואנה
מדריך: רועי רווח
קורס מדצי"ם
קורס המדצי"ם הינו קורס מובנה בעל שישה שלבים אשר כל שלב מכין את החניך בקורס להיות המדריך של המחר. במשך הקורס נתנסה בהדרכה, נקיים אירועים, נפגוש אנשים מעניינים, נצא לטיולים ובסוף השנה נצא לסמינר מדצי"ם בן שבוע.
בסיום הקורס נזכה (בכבוד...) בתעודת מד"צ של מינהל חברה ונוער של משרד החינוך ובשנה הבאה כל זוג מדצי"ם יקבל קבוצה להדרכה.
יום הפעילות: רביעי
שעות הפעילות: 17:30-19:00
יזמות עיסקית לנוער "צוות קליק" תנועת בני עקיבא רכזת סניף מזכרת בתיה – לירון אסרף, 052-3664467, סניף התנועה: שד' אליהו 6
החזון חברה בעלת חוסן חברתי, מוסרי ורוחני, במדינת ישראל המבוססת ונוהגת באורחות חייה הממלכתיים, על יסודות התורה ומסורת ישראל. המטרה חנוך דור נאמן ומסור לעמו, תורתו ומדינתו, המגשים באורחות חייו את רעיון תורה ועבודה, מתוך מעורבות ותחושת אחריות לכלל ולפרט. צמד המילים "תורה ועבודה", ביטאו את ההדרכה בתנועת בני עקיבא לאורח חיים של קיום תורה ומצוות, יחד עם מימוש פעולות מעשיות, לבנין האומה והארץ.
למעלה מ- 75 שנותיה, נושאת בני-עקיבא את דגל "תורה ועבודה" כתנועה מגשימה, המחנכת מאות אלפי חברים לחיי תורה ושמירת מצוות, ולנכונות להירתם ולתרום בכל מעשה ציוני ומשימה לאומית נדרשת. בני עקיבא הפכה לחברה המקרינה מרוחה על העם והארץ כולה.
חברי התנועה ובוגריה, העמיקו לימודם בתורה, הקימו ישיבות רבות השתלבו במשימת ישוב הארץ ובמשימות הביטחון. חברי בני-עקיבא פעלו ופועלים ב חינוך , בקליטת העלייה ובמשימות חברתיות בכל מקום בו הם פועלים.
סניף מזכרת בתיה מונה כ- 150 חניכים.
תנועת הנוער העובד והלומד רכז קן מזכרת בתיה – יובל (פינקי) הוד 054-9732130
סניף התנועה: רח' גרשון שרשבסקי בסמוך לבית העלמין
אתר הנוער העובד והלומד: www.noal.co.il חפשו אותנו גם בפייסבוק
חווית החניכות בתנועת הנוער הינה חוויה ייחודית המשלבת בתוכה מרכיבים רבים הכוללים מיומנויות חברתיות, פיתוח כושרי הנהגה, פעילות ערכית וחינוכית, התנדבות בקהילה ועוד. אך ובעיקר, חווית החניכות בתנועת הנוער הינה חוויה מהנה, מגוונת ועשירה.
בתנועה חברים עשרות אלפי חניכים ברחבי הארץ. התנועה מפעילה מאות קינים בכל מגזרי האוכלוסייה: בערים, קיבוצים, מושבים, במגזר היהודי, הערבי, הדרוזי והבדואי; בקרב נערים לומדים, עובדים,עולים חדשים, נוער בסיכון, חילוניים ודתיים.
פעילות פעמיים בשבוע בימים קבועים. הפעילות עוברת במסגרת הקבוצות ומודרכת ע"י מדריכים צעירים אשר עברו הכשרה לתפקידם. הפעילות הינה פעילות משחקית, חוויתית בעלת מסרים של שיתוף פעולה, חברות ואכפתיות.
בחגים וחופשים ישנן פעילויות מיוחדות: טיולים (סוכות, חורף ופסח), הפנינגים, פעילות בקהילה, ימי שיא יישוביים, פורימון- וכמובן הקייצת והמחנה!
הקבוצה תודרך ע"י קומונר או חניך בוגר בשכבה יב'
השכבה הבוגרת בקן היא השכבה הנושאת. החניכים בשכבות אלו לוקחים אחריות על כלל תפקידי הקן: הדרכה, ליווי וריכוז הפעילות ועוד. הקבוצות עוברות פעולות פעמיים בשבוע ע"י קומונר או מדריך הגרעין (יב'). במהלך השנה יוצאים החניכים בקבוצות לטיולים, סמינרים ואירועים שונים בהתאם לשכבה בה הם חניכים.
כמו כן התקיימו פעילויות במערכת החינוך ובשיתוף המתנ"ס לקראת כגון: אירועי חג החנוכה ופורים, צעדת המושבה.
תנועת הנוער צמרת
רכזת סניף מזכרת בתיה -סיון כהן 0587091493
סניף התנועה: בי"ס בן גוריון רח' הגורן 11
ארגון צמרת פועל לפיתוח מנהיגות ציונית צעירה ומעורבות חברתית, עם דגש על חיזוק הזהות היהודית-ישראלית,העמקת השיח בין דתיים לחילונים ובניית אחריות משותפת דרך פעילות סביבתית.
חניכי הארגון ובוגריו פעילים בקהילתם ובקהילות אחרות במגוון מסגרות, ביניהן שנת שרות, גרעין נח"ל, מכינה, ונוער, תחת קורת גג אחת- המועצה הציונית בישראל.
מתוך מחויבות לערך הרעות, מאמץ הארגון גישה חינוכית המאפשרת לבני נוער מקבוצות שונות באוכלוסייה, לפעול במסגרתו ובכך ליצור אחדות בעם.
הערכים המובילים את הארגון הם: ציונות, אחריות סביבתית וקהילתית, אחדות, ומנהיגות.
ארגון צמרת פועל במזכרת בתיה משנת 2013 והוא מונה כ-80 חניכים מכיתה ד'-י"ב, מכל גווני האוכלוסייה.
יום א 18:00-20:00 פעולת "שורשים" לשכבת ההנהגה של הסניף (כיתות י-י"ב) בה אנו עוסקים בפרויקטים עתידיים ובהקניית ערכים אותם יעבירו חברי שכבת ההנהגה לשכבות הצעירות.
יום ד', 17:00-18:30
פעילות לכלל הסניף: כיתות ד' -ט' יום ו'- 14:00-15:00
פעילות לכלל הסניף: כיתות ד'- ט' חניכי צמרת משתתפים בפעילויות חינוכיות שנות ומגוונות העוסקות בחיזוק הזהות האישית והקבוצתית, הכרת העם והארץ, פיתוח כישורי מנהיגות, קבלת האחר והשונה, עידוד בני הנוער למעורבות חברתית והתנדבות ופעילויות חברתיות.
השנה ערך הארגון מספר ערבי שיח בנושאים אקטואליים לכל בני הנוער במושבה, לקח חלק באירועי שבוע תנועות הנוער, בטקסים ובאירועים הקהילתיים והוציא אל הפועל את הקונגרס הציוני בנוסף מחנות, מסעות, וקורס מנהיגות למדריכים.